**.Ministru kabineta rīkojuma „Par valsts kustamās mantas nodošanu sabiedriskā labuma organizācijai – biedrībai „Eurika”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. Publiskas personas finanšu līdzekļu un mantas izšķērdēšanas likuma 12.panta pirmā daļa nosaka, ka ja atsevišķa dāvinājuma (ziedojuma) summa pārsniedz 1500 *euro*, dāvināt (ziedot) drīkst, tikai noslēdzot ar dāvinājuma (ziedojuma) saņēmēju rakstveida līgumu. Līgumā paredz dāvinājuma (ziedojuma) mērķi, kā arī kārtību, kādā dāvinātājs (ziedotājs) pārbauda, vai saņemtie finanšu līdzekļi un manta ir izlietota likumīgi un lietderīgi  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Transportlīdzekļi:1. automašīna Toyota Avensis Wagon (valsts reģistrācijas numurs DU 6967, virsbūves numurs SB172SBN00E040339, izlaiduma gads – 1999, atlikusī bilances vērtība 00,00 euro) atrodas Zāļu valsts aģentūras bilancē. Transportlīdzekļa nobraukums ir 234584 km. Transportlīdzeklis tehniski nolietots, tā tehniskais stāvoklis nepieļauj ekspluatāciju bez remonta, tehniskās apskates- nav.
2. automašīna Toyota Avensis (valsts reģistrācijas numurs DU 6970, virsbūves numurs SB153SBN00E044390, izlaiduma gads – 1999, atlikusī bilances vērtība 00,00 euro) atrodas Zāļu valsts aģentūras bilancē. Transportlīdzekļa nobraukums ir 272098 km. Transportlīdzeklis tehniski nolietots, tā tehniskais stāvoklis nepieļauj ekspluatāciju bez remonta, tehniskās apskates- nav.

Transportlīdzekļu atjaunošanai nepieciešami būtiski valsts budžeta ieguldījumi, kas nav mērķtiecīgi, ņemot vērā nobraukumu, nolietojumu un izlaiduma gadu. Transportlīdzekļi nav nepieciešami Veselības ministrijas padotības iestāžu funkciju izpildes nodrošināšanai, tādēļ uzsākts to atsavināšanas process. Atbilstoši Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta” noteiktajai kārtībai, 2014.gada 7.martā valsts akciju sabiedrības „Valsts nekustamie īpašumi” (turpmāk – Valsts nekustamie īpašumi) mājas lapā ([www.vni.lv](http://www.vni.lv)) tika izsludināta pieteikšanās valsts kustamās mantas (transportlīdzekļu) atsavināšanai. Pieteikšanās termiņa laikā Valsts nekustamie īpašumi mājas lapā uz transportlīdzekļiem nepieteicās valsts pārvaldes iestādes nedz arī atvasinātās publiskās personas vai to iestādes. 2014.gada 14.martā uz transportlīdzekļiem Valsts nekustamie īpašumi mājas lapā ([www.vni.lv](http://www.vni.lv)) tika saņemts pieteikums no biedrības „Eurika” (reģistrācijas Nr.40008113485, juridiskā adrese: Ē.Valtera iela 5-1, Rīga, LV-1021, sabiedriskā labuma organizācijas statuss no 2008.gada 22.oktobra) (turpmāk – sabiedriskā labuma organizācija). Sabiedriskā labuma organizācija 2014.gada 2.aprīlī Veselības ministriju informēja par to, ka tā vēlas pārņemt transportlīdzekļus, lai tos izmantotu sabiedriskā labuma organizācijas uzdevumu izpildei, labāk nodrošinot ģimenes Latvijas novados ar labdarības ziedojumos iegūto pārtiku, apģērbu un citu mantu, kā arī papildus 2014.gada 11.jūnijā e-pasta vēstulē norāda, ka sabiedriskā labuma organizācija rīko labdarības akcijas bērnu slimnīcai, veicot dažādas medicīniskās aparatūras iegādi un piegādi slimnīcai, kam arī ir nepieciešams transports. Lai iegūtu naudu šīs aparatūras iegādei, sabiedriskā labuma organizācija izgatavo Ziemassvētku un citu svētku labdarības apsveikumu kartiņas, ar plašu šo kartiņu klāstu apgādājot pasūtītājus - dažādas firmas, kā arī veikalus un grāmatnīcas gandrīz visos Latvijas novados. Lai izgatavotu kartiņas ir nepieciešams papīrs, aploksnes un krāsas, kuru iegādei ir nepieciešamas transports. Transports nepieciešams arī, lai kartiņas piegādātu pasūtītājiem, tāpēc vēlētos saņemt vēl divus transportlīdzekļus no Zāļu valsts aģentūras. Saņemot šos transportlīdzekļus, sabiedriskā labuma organizācija varētu uzlabot darbu un paplašināt labdarības akcijās apgādājamo loku dažādos Latvijas novados.Sabiedriskā labuma organizācija sniedza informāciju par iepriekš atsavinātās valsts kustamās mantas – automašīnu (Ministru kabineta 2013.gada 6.marta rīkojums Nr.74, Ministru kabineta 2014.gada 18.februāra rīkojums Nr.79, Ministru kabineta 2014.gada 26.marta rīkojums Nr.135) izlietojumu: automašīnas tiek izmantotas labdarības akcijas „Pabarosim bērnus” ietvaros, sniedzot palīdzību grūtībās nonākušām ģimenēm dažādos Latvijas novados. Automašīna Nissan Terrano tiek pielietota braucieniem pa lauku ceļiem Ogres, Lielvārdes un Aizkraukles novados, kā arī ziemas periodā - pa grūti izbraucamiem ceļiem. Automašīna ir nolietota un tai bieži ir nepieciešams remonts. Automašīnu Opel Zafira izmanto invalīdu ratiņu nogādāšanai invalīdiem, kā arī pārtikas paku, apģērbu un citu mantu nogādāšanai dažādos Latvijas novados. Lai samazinātu izdevumus par degvielu tā tika aprīkota ar gāzes iekārtu. Automašīnas VAZ 21214 un Renault Kangoo nebija iespējams sagatavot tehniskajai apskatei, tādēļ tās tika norakstītas, noņemtas no uzskaites un utilizētas, iegūtie finanšu līdzekļi izmantoti degvielas iegādei. Rīkojuma projektā minētie transportlīdzekļi vēl ir izmantojami, un sabiedriskā labuma organizācija ir sniegusi Veselības ministrijai apliecinājumu, ka izmantos tos savā darbībā, tādēļ tiem nav piemērojams Nolietotu transportlīdzekļu apsaimniekošanas likums. Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. Ministru kabineta rīkojuma „Par valsts kustamās mantas nodošanu sabiedriskā labuma organizācijai – biedrībai „Eurika”” projekta (turpmāk – rīkojuma projekts) mērķis ir pieņemt Ministru kabineta lēmumu par valsts kustamās mantas (transportlīdzekļu) nodošanu bez atlīdzības sabiedriskā labuma organizācijai.Rīkojuma projekta būtība ir saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijas padotības iestādei Zāļu valsts aģentūrai nodot bez atlīdzības sabiedriskā labuma organizācijai valsts kustamo mantu – transportlīdzekļus – automašīnu Toyota Avensis Wagon (valsts reģistrācijas numurs DU 6967, virsbūves numurs SB172SBN00E040339, izlaiduma gads – 1999, atlikusī bilances vērtība 00,00 euro) un automašīnu Toyota Avensis (valsts reģistrācijas numurs DU 6970, virsbūves numurs SB153SBN00E044390, izlaiduma gads – 1999, atlikusī bilances vērtība 00,00 euro).Rīkojuma projekts nosaka, ka Zāļu valsts aģentūra noslēdz līgumu ar sabiedriskā labuma organizāciju par šā rīkojuma 1.punktā minētās kustamās mantas nodošanu un pieņemšanu, līgumā nosakot, ka izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija.Ministru kabineta rīkojuma projekts atrisinās visas anotācijas šajā punktā minētās problēmas. |
| 3. | Projekta izstrādē iesaistītās institūcijas | Veselības ministrija un Zāļu valsts aģentūra |
| 4. | Cita informācija | Sakarā ar to, ka atsavināmo transportlīdzekļu tirgus vērtība pārsniedz 1500 euro, Zāļu valsts aģentūrai, slēdzot līgumu ievērot Publiskas personas finanšu līdzekļu un mantas izšķērdēšanas likuma 12.panta tiesību normas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā labuma organizācija, kura bez atlīdzības iegūst savā īpašumā kustamo mantu savas darbības mērķu realizēšanai.Zāļu valsts aģentūra, kurai atsavina iestādei nevajadzīgo valsts kustamo mantu.Sabiedriskā labuma organizācijas sadarbības personas un palīdzības saņēmēji, uzlabojot ģimeņu nodrošinājumu Latvijas novados ar labdarības ziedojumos iegūto pārtiku, apģērbu un citu mantu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par transportlīdzekļa atsavināšanas uzsākšanu notika 2014.gada 7.martā Valsts nekustamie īpašumi mājas lapā ([www.vni.lv](http://www.vni.lv)), kad tika izsludināta pieteikšanās uz valsts kustamo mantu.  |
| 2. | Sabiedrības līdzdalība projekta izstrādē | Tika saņemts pieteikums no sabiedriskā labuma organizācijas  |
| 3. | Sabiedrības līdzdalības rezultāti | Sagatavots MK rīkojuma projekts par valsts kustamās mantas nodošanu sabiedriskā labuma organizācijai  |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zāļu valsts aģentūra  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar

Veselības ministra vietā

Ministru prezidente L.Straujuma

05.08.2014 12:16

1136

Pēteris Kipļuks, 67876058,

peteris.kipluks@vm.gov.lv